Dumengia tranter las 11:00 e las 12:00    Vulais far ina surpraisa ad insatgi?  Finalmain puspè ina giada udir la chanzun preferida?  Giavischar bun meglierament?  Simplamain salidar insatgi?    Nagin problem! Mintga dumengia emetta il Radio Rumantsch a partir da las 11:00 il concert sin giavisch.  Là pudais vus giavischar chanzuns da tuts geners e salidar ils pli chars. Tgi na survegn betg gugent in messadi persunal directamain dal radio? Empruvai ina giada!    Sche vus emplenis il formular agiuntà enfin il venderdi saira pudain nus preparar voss giavisch ed ademplir er giavischs musicals extraordinaris or dal grond fundus dal Radio Rumantsch.    Giavischs che vegnan il venderdi suenter las 12:00 vegnan resguardads pir l'emna suenter. Vus pudais però er telefonar directamain en l'emissiun durant il concert sin giavisch da la dumengia da las 11:00-12:00 - tel. 081 250 76 00